<classify> Asha Bani Dar es Salaam MKURUGENZI Mkuu wa Mamlaka ya Mawasiliano Tanzania TCRA, James Kilaba, amesema hadi sasa laini za simu milioni 33 sawa na asilimia 74 zimesajiliwa kwa alama za vidole, huku milioni 15 zikiwa hatarini kufutwa zikibainika kutotumika muda mrefu. Kwa mujibu wa TCRA laini zilizokuwa zinatumika nchini ni milioni 48,huku zilizosajiliwa kwa alama za vidole hadi sasa zikiwa milioni 33, jambolinalomaanisha milioni 15 hazijasajiliwa kwa alama za vidole. Akizungumza na waandishi wa habari Dar es Salaam jana wakati wamaadhimisho ya Siku ya Usalama Mtandaoni iliyowakutanisha wanafunzi wa shule zamsingi, sekondari na vyuo vya elimu ya juu, Kilaba alisema idadi ya lainizilizosajiliwa kwa alama za vidole inaongezeka siku hadi siku. Kuhusu laini ambazo bado hazijasajiliwa, alisema; kuna baadhi ya watuhadi sasa hawajasajili kwa alama za vidole, pia hawana mpango wa kusajili,zikiendelea kukaa muda mrefu zitafutwa kabisa. Januari 20, mwaka huu Serikali ilianza kwa awamu kuzima laini ambazohazijasajiliwa ambapo walianza na 900,000na huku wakiendelea kidogo kidogo kwa kufuata utaratibu waliojiwekea. Kuhusu usalama mtandaoni, Kilaba alisema hadi kufikia Desemba 2010 idadiya watumiaji wa mtandao wa intaneti ilikua milioni 26.7 huku gharama za hudumaya mawasiliano zikipungua kwa kiasi. Mtakubaliana na mimi kwamba maendeleo huja na faida na madhara pia, tuchukuemfano wa barabara nzuri ya lami inapokamilika kujengwa, kiukweli inaongeza tijakwani magari kwenda kwa mwendo kasi, lakini kama hakutakuwa na utaratibu zaidi,ajali nyingi zitatarajiwa kutokea, hivyo kusababisha kupoteza rasilimali watuna pesa. Katika nyakati hizi mtandao wa intaneti ni uti wa mgongo wa uchumi wakidijitali, ukirahisisha utekelezaji wa shughuli nyingi za kijamii na kichocheokikubwa cha uvumbuzi na hivyo kuchangia kukua kwa uchumi wa nchi na ustawi wawatu wake,alisema Kilaba. Alisema pamoja na mtandao waintaneti kuwa chanzo kikuu cha habari mbalimbali za kuelimisha na kuburudisha, lakini ninyenzo muhimu ya kunganisha, kuwasiliana na kubadilishana taarifa mbalimbali. Tumeshuhudia pia watu wengi wakiinuka kiuchumi kwa kutumia mtandao,wengi wameweza kufanya biashara na kuinua maisha, pia kuboresha utoaji wahuduma kupitia mifumo mbalimbali ya kielektroniki kwenye tozo za Serikali, ankaramaji, umeme, malipo ya ada, alisema. Kilaba pia alisema pamoja na manufaa mbalimbali, lakini matumizimabaya ya mtandao yanaweza kusababisha athari kwa watumiaji na hata miundombinu inayotumika kutoa huduma mtandaonina matokeo yakawa kupoteza fedha, na hata ukosefu wa huduma mbalimbali. Alisema kundi la watu wasio wema wamekuwa wakitumia mitandaokuwalaghai vijana na kusababisha unyanyasaji wa kijinsia. Uwezo wa mtandao kuficha utambulisho wa mtumiaji umewawezesha watuwenye nia ovu kujifanya ni vijana wadogo na kuwashawishi vijana kuingia kwenyemahusiano ya kimapenzi katika umri mdogo, alisema Kilaba. Pia alisema wizi wa utambulisho ni moja ya tukio baya mtandaoni na hutokeapale ambapo picha na taarifa za mtubinafsi ikiwa ni pamoja na majina, tarehe ya kuzaliwa, sehemu anakotoka zinatumikakwa kutumia mtandao. Takwimu zinaonyesha vijana wengi wameingia kwenye hatari hii yakiusalama kutokana na kushirikiana nywila za akaunti zao, suala ambalo ni miongoni mwa matukio ya kiusalamayanayowakabili vijana katika miaka ya hivi karibuni, alisema Kilaba. Pia alisema katika kutambua umuhimu wa mtandao katika kuongeza tija naufanisi na mchango kwa maendeleo ya kiuchumi na kijamii, Serikali imefanyajitihada mbalimbali ili kuhakikisha usalama wa mitandao na watumiaji wakeunaimarika. Alizitaja jitihada hizo kuwa ni pamoja na kuanzishwa kwa kituo chamwitikio wa kukabiliana na majanga ya kompyuta TZ-CERT ambacho kitakuwa namajukumu ya kutoa elimu na kuhamasisha matumizi bora na salama ya mtandao namifumo ya Tehama. Naye mmiliki wa mtandao wa kijamii ambaye pia ni mtangazaji wa kituocha Radio Clouds, Milard Ayo, amewataka vijana kutumia mitandao ya kijamii kwamanufaa, hasa ya kujipatia kipato na si kukomenti kwa jazba na matusi katikakurasa za watu.  <topic>: KITAIFA 